
  
52 DR 30.10.2019 

 

 

Untuk makluman Ahli-ahli Yang Berhormat, Keluaran Dalam Negara Kasar (KDNK) 
bagi separuh pertama tahun 2019 menyederhana kepada 4.7 peratus berbanding 4.9 peratus 
pada tempoh yang sama tahun 2018.  

Namun, kadar ini menepati sasaran rasmi kerajaan. Antara sebab penyederhanaan 
ini adalah faktor luaran yang semakin mencabar memandangkan Malaysia sebuah ekonomi 
yang terbuka dan berdagang dengan pelbagai negara.  

Konflik perdagangan antara dua rakan dagang penting Malaysia iaitu Amerika 
Syarikat dan China telah menjejaskan pertumbuhan ekonomi dan perdagangan global 
termasuk Malaysia. Di samping itu, negara juga berdepan dengan kelembapan pasaran 
barangan elektrik dan elektronik, ketidaktentuan dalam pasaran kewangan dan harga 
komoditi serta ketegangan geopolitik.  

Tindakan Amerika Syarikat mengenakan tarif terhadap China telah mendorong 
pelabur-pelabur China mengalihkan perniagaan mereka ke Asia Tenggara. Peralihan 
pelaburan ini akan memberikan impak positif dengan mewujudkan peluang untuk Malaysia 
menjadi destinasi pilihan alternatif bagi FDI.  

Pada bulan Mei 2019, American Malaysian Chamber of Commerce telah 
menjalankan kaji selidik untuk menilai kesan konflik perdagangan terhadap syarikat ahli yang 
beroperasi di China. Didapati sebanyak 24.7 peratus daripada 250 buah syarikat telah 
menyatakan hasrat untuk memindahkan operasi mereka ke Asia Tenggara termasuk 
Malaysia. Di samping itu, ketegangan perdagangan ini membuka ruang kepada Malaysia 
untuk meningkatkan eksport minyak sawit ke China sebagai barangan pengganti kepada 
minyak soya dan jagung.  

Pada Mac 2019, syarikat Malaysia telah berjaya menandatangani perjanjian bernilai 
hampir USD900 juta bagi membekalkan 1.62 juta tan minyak sawit ke China. Dalam tempoh 
Januari hingga Ogos 2019, eksport minyak sawit Malaysia ke China telah meningkat kepada 
1.4 juta tan dengan nilai eksport sebanyak RM3.1 bilion. Impak keseluruhan peralihan 
perdagangan dijangka meningkatkan KDNK negara sebanyak 0.1 mata peratusan.  

Menyedari hakikat bahawa pemacu utama pertumbuhan ekonomi negara adalah 
ekonomi domestik, kerajaan akan terus memberi fokus kepada permintaan penggunaan 
dengan izin, consumption demand dan aktiviti pelaburan. Penggunaan swasta masih 
berkembang rancak sebanyak 7.7 peratus dan menyumbang sebanyak 58.2 peratus kepada 
KDNK bagi tempoh separuh pertama tahun 2019. Sementara itu, pelaburan dijangka 
bertambah baik didorong oleh pelaksanaan semula projek strategik serta perbelanjaan modal 
berterusan dalam sektor perkhidmatan dan pembuatan.  

Asas ekonomi negara yang kekal kukuh dan struktur ekonomi yang pelbagai serta 
tidak bergantung kepada mana-mana komoditi, sektor atau pasaran eksport turut menyokong 
kepada pertumbuhan ekonomi. Dari sudut penawaran pula, kesemua sektor ekonomi telah 
mencatat pertumbuhan positif bagi separuh pertama tahun ini diterajui oleh sektor 
perkhidmatan, pembuatan dan pertanian.  

Sektor perkhidmatan mengukuh dipacu oleh subsektor perdagangan borong dan 
runcit serta subsektor maklumat dan komunikasi. Sektor pembuatan pula mencatatkan 
pertumbuhan yang sederhana, manakala sektor pertanian kembali pulih dengan 
mencatatkan pertumbuhan positif disokong terutamanya oleh pemulihan dalam pengeluaran 
minyak sawit dan getah.  

Kerajaan akan terus memberi tumpuan kepada pemerkasaan PKS memandangkan 
PKS merupakan tunjang kepada pembangunan ekonomi negara. Bilangan PKS merangkumi 
98.5 peratus kepada jumlah perusahaan dalam negara. Oleh itu, sumbangan yang amat 
penting kepada KDNK, guna tenaga dan eksport.  

Menurut laporan oleh Perbadanan Perusahaan Kecil dan Sederhana Malaysia (SME 
Corp.), sumbangan PKS telah meningkat daripada 37.8 peratus kepada KDNK pada tahun 
2017 kepada 38.3 peratus pada tahun 2018 dengan pertumbuhan sebanyak 6.2 peratus.  



Untuk makluman Ahli-ahli Yang Berhormat, Keluaran Dalam Negara Kasar (KDNK) bagi separuh pertama tahun 2019 menyederhana kepada 4.7 peratus berbanding 4.9 peratus pada tempoh yang sama tahun 2018. Namun, kadar ini menepati sasaran rasmi kerajaan. Antara sebab penyederhanaan ini adalah faktor luaran yang semakin mencabar memandangkan Malaysia sebuah ekonomi yang terbuka dan berdagang dengan pelbagai negara. Konflik perdagangan antara dua rakan dagang penting Malaysia iaitu Amerika Syarikat dan China telah menjejaskan pertumbuhan ekonomi dan perdagangan global termasuk Malaysia. Di samping itu, negara juga berdepan dengan kelembapan pasaran barangan elektrik dan elektronik, ketidaktentuan dalam pasaran kewangan dan harga komoditi serta ketegangan geopolitik. Tindakan Amerika Syarikat mengenakan tarif terhadap China telah mendorong pelabur-pelabur China mengalihkan perniagaan mereka ke Asia Tenggara. Peralihan pelaburan ini akan memberikan impak positif dengan mewujudkan peluang untuk Malaysia menjadi destinasi pilihan alternatif bagi FDI. Pada bulan Mei 2019, American Malaysian Chamber of Commerce telah menjalankan kaji selidik untuk menilai kesan konflik perdagangan terhadap syarikat ahli yang beroperasi di China. Didapati sebanyak 24.7 peratus daripada 250 buah syarikat telah menyatakan hasrat untuk memindahkan operasi mereka ke Asia Tenggara termasuk Malaysia. Di samping itu, ketegangan perdagangan ini membuka ruang kepada Malaysia untuk meningkatkan eksport minyak sawit ke China sebagai barangan pengganti kepada minyak soya dan jagung. Pada Mac 2019, syarikat Malaysia telah berjaya menandatangani perjanjian bernilai hampir USD900 juta bagi membekalkan 1.62 juta tan minyak sawit ke China. Dalam tempoh Januari hingga Ogos 2019, eksport minyak sawit Malaysia ke China telah meningkat kepada 1.4 juta tan dengan nilai eksport sebanyak RM3.1 bilion. Impak keseluruhan peralihan perdagangan dijangka meningkatkan KDNK negara sebanyak 0.1 mata peratusan. Menyedari hakikat bahawa pemacu utama pertumbuhan ekonomi negara adalah ekonomi domestik, kerajaan akan terus memberi fokus kepada permintaan penggunaan dengan izin, consumption demand dan aktiviti pelaburan. Penggunaan swasta masih berkembang rancak sebanyak 7.7 peratus dan menyumbang sebanyak 58.2 peratus kepada KDNK bagi tempoh separuh pertama tahun 2019. Sementara itu, pelaburan dijangka bertambah baik didorong oleh pelaksanaan semula projek strategik serta perbelanjaan modal berterusan dalam sektor perkhidmatan dan pembuatan. Asas ekonomi negara yang kekal kukuh dan struktur ekonomi yang pelbagai serta tidak bergantung kepada mana-mana komoditi, sektor atau pasaran eksport turut menyokong kepada pertumbuhan ekonomi. Dari sudut penawaran pula, kesemua sektor ekonomi telah mencatat pertumbuhan positif bagi separuh pertama tahun ini diterajui oleh sektor perkhidmatan, pembuatan dan pertanian. Sektor perkhidmatan mengukuh dipacu oleh subsektor perdagangan borong dan runcit serta subsektor maklumat dan komunikasi. Sektor pembuatan pula mencatatkan pertumbuhan yang sederhana, manakala sektor pertanian kembali pulih dengan mencatatkan pertumbuhan positif disokong terutamanya oleh pemulihan dalam pengeluaran minyak sawit dan getah. Kerajaan akan terus memberi tumpuan kepada pemerkasaan PKS memandangkan PKS merupakan tunjang kepada pembangunan ekonomi negara. Bilangan PKS merangkumi 98.5 peratus kepada jumlah perusahaan dalam negara. Oleh itu, sumbangan yang amat penting kepada KDNK, guna tenaga dan eksport. Menurut laporan oleh Perbadanan Perusahaan Kecil dan Sederhana Malaysia (SME Corp.), sumbangan PKS telah meningkat daripada 37.8 peratus kepada KDNK pada tahun 2017 kepada 38.3 peratus pada tahun 2018 dengan pertumbuhan sebanyak 6.2 peratus.